b"\n_START_ARTICLE_\nSiberia (Giordano)\n_START_SECTION_\nRepresentacions\n_START_PARAGRAPH_\nL'estrena no va ser reeixida, tot i tenir un il\xc2\xb7lustre elenc la primera nit (Madama Butterfly de Puccini havia estat cancel\xc2\xb7lada i els mateixos cantants es van tornar a contractar per cantar l'\xc3\xb2pera de Giordano). L'elenc impressionant inclo\xc3\xafa Rosina Storchio (Stephanie), John Zenatello (Vassili) i Giuseppe De Luca (Gleby)._NEWLINE_Va rebre m\xc3\xa9s elogis en la seva estrena a G\xc3\xa8nova i despr\xc3\xa9s a Par\xc3\xads el maig de 1905. Es va estrenar als Estats Units, a l'\xc3\x92pera de Manhattan de Nova York el 5 de febrer de 1908. L'obra va tenir el rar honor de ser representada en franc\xc3\xa8s a l'\xc3\x92pera de Par\xc3\xads, un honor concedit per primera vegada a un compositor viu itali\xc3\xa0 despr\xc3\xa9s d'Otello de Verdi el 1894. El compositor Faur\xc3\xa9 tenia en alta estima el primer acte quan havia escoltat a Par\xc3\xads el 1905._NEWLINE_Va ser revisada el 1927.\n_START_SECTION_\nArgument\n_START_PARAGRAPH_\nStephana (soprano) \xc3\xa9s mantiguda pel pr\xc3\xadncep Alexis Frouwor (tenor), per\xc3\xb2 en realitat estima a Vassilli (tenor), que la correspon, el qual la fa creure que \xc3\xa9s una dona sigui pobra i honesta. Vassilli quan descobreix la veritat fa mal el pr\xc3\xadncep en un duel i per tant \xc3\xa9s condemnat a la deportaci\xc3\xb3 a Sib\xc3\xa8ria. Aqu\xc3\xad s'uneix a Stephana que li d\xc3\xb3na tot el seu amor una altra vegada. Els hi pertorba la felicitat conquerida pels dos, Gleby (bar\xc3\xadton), que tamb\xc3\xa9 va ser deportat, l'home que en el passat havia sedu\xc3\xaft Stephana. Ella decideix escapar amb Vassilli per\xc3\xb2 Gleby els den\xc3\xbancia. Un gu\xc3\xa0rdia encerta d'un tret a Stephana que mor en els bra\xc3\xa7os de Vassilli."